**OBAVIJEST**

**o rezultatima Javnog natječaja za financiranje rada pod nadzorom doktora medicine bez specijalizacije u 2023. godini**

Upravno vijeće Hrvatskog zavoda za zdravstveno osiguranje (u daljnjem tekstu: Zavod), na prijedlog Povjerenstva za utvrđivanje Liste prvenstva, donijelo je dana 23. svibnja 2023. godine Odluku o izboru doktora medicine bez specijalizacije za kojeg će se financirati rad pod nadzorom osnovom Javnog natječaja iz 2023. godine.

Predmetnom Odlukom izvršen je odabir kandidata za provođenje rada pod nadzorom prijavljenog na Javni natječaj za financiranje rada pod nadzorom doktora medicine bez specijalizacije u 2023. godini, objavljen dana 13. travnja 2023. godine (u daljnjem tekstu: Javni natječaj).

Kandidat je odabran prema uvjetima i kriterijima iz Javnog natječaja i naveden u **Listi prvenstva** (nakon provedenog Javnog natječaja u 2023. godini) - Prilog 1.

Lista prvenstva dostavit će se ugovornom subjektu Zavoda u kojem je kandidatu odobreno provođenje rada pod nadzorom, a radi provođenja postupka u vezi sklapanja ugovora o radu na određeno vrijeme radi provođenja rada pod nadzorom.

Zagreb, 23. svibnja 2023. godine